SA man in Sydney voorgekeer ná kokaïenvonds | Netwerk24
'n Suid-Afrikaner van Edenvale aan die Oos-Rand is in Sydney in hegtenis geneem weens die invoer en besit van 70 kg kokaïen ter waarde van sowat $34 miljoen.
Paul Shannon Finlayson (45) is reeds borgtog geweier en sal Vrydag weer in die hof in Campbelltown verskyn.
Die 61 pakkies kokaïen wat na Sydney verskeep is, is vroeër vandeesmaand op die Botany-terminaal deur X-straaltegnologie opgespoor.
Finlayson het Maandag in Australië aangekom om sy "produkte" te kom afhaal, toe hy voorgekeer is.
Hy is volgens The Sydney Morning Herald deel van 'n dwelmsmokkelnetwerk van Suid-Afrika na Australië.